тѣ́мъ вопію́ ти: ра́дуйся, кра́сная каппадо́кѡвъ сла́во: ра́дуйся, честно́е вселе́нныя зна́меніе: ра́дуйся, пусты́ни добрѣ́йшее прозябе́ніе: ра́дуйся, пра́ведныхъ бжс̑твенное наслажде́ніе: ра́дуйся, я́кѡ презрѣ́лъ єсѝ теку̂щая и тлѣ̂нная: ра́дуйся, я́кѡ на нб҃сѣ́хъ со а́гг҃лы ѡбита́еши: ра́дуйся, мона́шествующихъ исправле́ніе и пра́вило: ра́дуйся, лѣня́щихся къ бг҃у воздви́женіе: ра́дуйся, исто́чниче чуде́съ бг҃ото́чный: ра́дуйся, честны́й дх҃а ѻрга́не: ра́дуйся, и́мже украси́ся восто́къ: ра́дуйся, и́мже за̂падная сія́ютъ: ра́дуйся, са́вво пребога́те